**Әхмәт РӘФЫЙКОВ**

**ХӘТЕР**

***(Җиңүнең 75 еллык бәйрәменә багышлыйм)***

Берлин урамында яраланып,

Җиде ай яттым Бернау Познаньда,  
Госпитальдан чыгып кайтып киләм,  
Бишенче көн инде мин юлда.

Берлин, Варшау, Брест артта калды,  
Алда көтә мине туган як,  
Поезд чаба, Казаныма таба,  
Идел күперенә җитәр чак.

Тәрәзәгә ятып карап кайтам,  
Алда Идел, күпер күренде,  
Кайтып җиттем диеп аваз салдым,  
Шатлык биләп алды күңелне.

Озак көттем бит мин шушы көнне,  
...Дүрт ел элек сугышка киткәндә,  
Саубуллашып уздык Иделне,  
Күңелнең тик бер генә теләге:  
Кабат үтсәм иде күперне.

...Чит илләрне азат итеп йөрдек,  
Бар нәрсә ят, мохит тар иде,  
Туган җирдә җан бирергә язсын диеп,  
Бик борчылган көннәр бар иде.

Идел буйларына кайту белән,  
Күңел яраларым сүрелде.  
Туган илем, ямьле туган җирем,  
Иркәләде арган күңелне.

Туган телнең таныш авазлары,  
Канашта ук каршы алдылар,  
Гомер онытылмаслык,  
Хәтер булып калды,  
Озак-озак илгә җиңү яулап,  
Туган җирне сагынып кайтулар.

***2020 ел, май. Чиләбе шәһәре.***